ACORD COMUN DE COOPERARE

ÎNTRE MUNICIPIUL BRAD, JUDEȚUL HUNEDOARA DIN ROMÂNIA,
 ORAȘUL CASPE, PROVINCIA ZARAGOZA, REGIUNEA ARAGON DIN REGATUL SPANIEI,
ORAȘUL GAILLAC, DEPARTAMENTUL TARN, REGIUNEA OCCITANIA DIN REPUBLICA FRANCEZĂ, ORAȘUL SANTA MARIA A VICO, PROVINCIA CASERTA, REGIUNEA CAMPANIA DIN REPUBLICA ITALIANĂ


· Municipiul Brad, Județul Hunedoara din România,
· Orașul Caspe, Provincia Zaragoza, Regiunea Aragon din Regatul Spaniei, 
· Orașul Gaillac, Departamentul Tarn, Regiunea Occitania din Republica Franceză și
· Orașul Santa Maria a Vico, Provincia Caserta, Regiunea Campania din Republica Italiană,


denumite în continuare Părți,
	Dorind să contribuie la dezvoltarea cooperării multilaterale și a relațiilor de prietenie între statelele lor,
	Fiind interesate de consolidarea și diversificarea relațiilor tradiționale de prietenie dintre Părți, ca și de dezvoltarea de noi dimensiuni ale cooperării multilaterale în domeniul administrației publice locale,
	Au convenit următoarele:


Articolul 1
Obiective

	Părțile vor coopera, în vederea creșterii capacității instituționale a autorităților publice locale din localitățile lor, cu scopul asigurării dezvoltării economico-sociale a comunităților locale, precum și pentru implementarea unor proiecte transfrontaliere.

Articolul 2
Domenii de cooperare

	În baza principiilor cooperării multilaterale, a încrederii, egalității și avantajului reciproc, părțile vor dezvolta relații de colaborare în următoarele domenii:
a) Administrație publică locală;
b) Economie;
c) Învățământ și Cercetare;
d) Tineret;
e) Cultură și Sport;
f) Apărare civilă și siguranța persoanelor;
g) Mediu;
h) Agricultură și dezvoltare locală;
i) Alte domenii de cooperare de interes reciproc, potrivit atribuțiilor de care dispun în conformitate cu legislațiile în vigoare în statele lor.

Articolul 3
Modalități de cooperare

În conformitate cu competențele lor specifice, Părțile:
a) vor sprijini efectuarea de schimburi de experiență și de bune practici între delegațiile de specialiști care desfășoară activități în domeniile cultural, economic, administrativ, turistic, tineret, social, sanitar, educativ și de mediu;
b) în acelaşi timp, vor acţiona pentru realizarea unor schimburi de experiență între structurile administrative aflate în coordonarea celor două părţi semnatare, stabilirea şi realizarea unui sistem relaţional între aceste structuri şi promovarea imaginii activităţii acestora la nivelul comunităţilor locale ale celor două Părţi;
c) vor contribui la dezvoltarea cooperării între organizaţiile şi instituţiile de ştiinţă, cultură, sănătate, învăţământ, asistenţă şi protecţie socială, sport, turism, mediu, gospodărire comunală din unităţile lor admistrativ – teritoriale.


Articolul 4
Aspecte financiare

Părţile vor suporta în mod independent toate cheltuielile apărute în cursul implementării prezentului Acord Comun de Cooperare, în limitele stipulate de legislațiile naționale ale statelor lor.


Articolul 5
Coordonarea activităților de cooperare

1) Fiecare Parte va desemna un coordonator care va urmări implementarea eficientă a acestui Acord Comun de Cooperare. 
2) Coordonatorii desemnaţi de către Părţi vor elabora un plan de implementare şi vor propune acţiuni suplimentare care pot fi întreprinse de ambele părţi. 


Articolul 6
Soluţionarea diferendelor

Orice diferend apărut cu privire la interpretarea sau aplicarea prezentului Acord Comun de Cooperare se va soluţiona amiabil, de către Părţi, pe calea negocierilor directe. 


Articolul 7
Modificarea Acordului Comun de Cooperare

Prezentul Acord Comun de Cooperare poate fi modificat sau completat în baza acordului reciproc, în scris, al Părţilor. Modificările şi completările produc efecte de la data semnării. 


Articolul 8
Aplicarea, durată şi denunţare

1) Prezentul Acord Comun de Cooperare este încheiat pe durată nedeterminată şi produce efecte de la data semnării. 
2) Oricare dintre Părţi poate denunţa prezentul Acord Comun de Cooperare printr-o notificare scrisă adresată celorlalte Părţi. În acest caz, prezentul Acord Comun de Cooperare îşi încetează valabilitatea începând cu cea de-a 30 – a zi de la data notificării. 
[bookmark: _Hlk141195249]3) Încetarea prezentului Acord Comun de Cooperare nu va afecta punerea în aplicare a programelor şi proiectelor demarate în perioada de valabilitate a acestuia, cu excepţia cazului în care s-a convenit altfel de către Părţi. 


Semnat în municipiul Brad, la data de _______________, în patru exemplare originale, fiecare exemplar în limbile română, spaniolă, franceză, italiană și engleză, toate textele fiind egal valabile. În caz de diferende de interpretare, textul în limba engleză va prevala.




Pentru
Municipiul Brad, Județul Hunedoara
      din România
Primar,
Florin Cazacu









Pentru
Orașul Caspe, Provincia Zaragoza, 
Regiunea Aragon din Regatul Spaniei
Primar,
Ana Jarque 
Pentru
Orașul Gaillac, Departamentul Tarn, 
Regiunea Occitania din Republica Franceză
Primar,
Martine Souquet









Pentru
Orașul Santa Maria a Vico, Provincia Caserta, 
Regiunea Campania din Republica Italiană
Primar,
Andrea Pirozzi

















